George Chan Hong Nam

Tan Sri Datuk Patinggi Dr. George Chan Hong Nam (Lahir pada 24 September 1936 di Miri, Sarawak) merupakan Timbalan Ketua Menteri 1 kerajaan negeri Sarawak. Beliau menjadi presiden parti SUPP Sarawak selepas Tan Sri Dr Wong Soon Kai.

Ketua Menteri Sarawak, Tan Sri Abdul Taib Mahmud melantik beliau menjadi Timbalan Ketua Menteri 1 dan Menteri Pembangunan Perindustrian & Menteri Pelancongan dan Warisan. Beliau juga pernah menjadi ADUN Piasau,Miri.

Pendidikan
George Chan belajar di Sekolah Rendah St. Joseph, Miri dan Sekolah Menengah St. Joseph , Kuching, Sarawak. Kemudian, beliau mendapat Biasiswa Colombo untuk melanjutkan pelajaran jurusan perubatan di Universiti Sydney, Australia pada 1962.

Keluarga
Datuk Patinggi Tan Sri Dr. George Chan sudah bercerai dengan isterinya berbangsa kulit putih berasal dari Amerika Syarikat yang berketurunan Irish, Datin Patinggi Puan Sri Judy Chan. Mereka mempunyai 4 anak hasil daripada perkahwinan mereka dan kini beliau telah berumah tangga dengan Datin Patinggi Puan Sri Lorna Enan Muloon yang berketurunan Kelabit, yang juga merupakan anak angkat kepada rakan politiknya iaitu mendiang Dato' Joseph Balan Seling.

SUPP kalah di Sibu
Calon SUPP Robert Lau Hui Yew kalah ditangan Wong Ho Leng (Pengerusi DAP Sarawak) dalam pilihan raya kecil Sibu 2010 pada 16 Mei 2010. George Chan kecewa ramai pengundi Sibu yang tidak keluar mengundi sehingga menyebabkan SUPP/Barisan Nasional kalah tipis, 398 undi.

Rujukan

Pautan luar
 SUPP Profile: George Chan Hong Nam  
 Dewan Undangan Negeri Sarawak Kawasan Pilihanraya: N.63 PIASAU 

Kelahiran 1936
Orang hidup
ADUN Sarawak
Anggota Parti Rakyat Bersatu Sarawak
Ahli politik Malaysia berketurunan Cina
Orang dari Sarawak
Penerima Panglima Setia Mahkota
Presiden Parti Rakyat Bersatu Sarawak
Ahli Dewan Rakyat, Parlimen Malaysia ke-6
Doktor perubatan Malaysia